Ndɔ́ hḿ tóán tsog á mīńnə́m myáán, mǐ big é mam mǎyi bɔ́ a tádígi étɔ̄á dzī a kələ kwí ósū. Ósúsúa yə nâ akɔ́g dá lâbədəbə édí ávɔ̄g á yób á tə́mpɛl Ǹtondôbə, 16mǐ ngábə́ yá ? Mod a kə́ naa a kə nɔ̌ŋ mim̀bɔm mí ólɛ́s məwóm mə́bɛ̄ á kāān kə́ kwī mí ńtɔ̄á hə awôm; mod a kə́ nâ a kə nɔ̌ŋ miǹlɔmbi mí wɔ̂n mə̄wóm mə́tán á fónda, a kə́ kɔ̄b hə məwóm mə́bɛ̄. 17Mə ngándáman ésīé yā mɔ́ máán ai myə́ŋə́le ai bibɔlɔ́ ai mətâg. Á kə̄ kwī, mǐ təge dúgan ábə ma. Ma Ǹtondôbə makɔ́bɔ. 18Tóán hḿ tsog á mīńnə́m myáán, a tádígi étɔ̄á dzī a kələ kwí osú, a tádígi á ngɔn ebulú e tɔá mə̄lú mə̄wóm mə́bɛ̄ ai mə́nyi, a tádígi ámōs bə́ ngábɛ akɔ́g yā tə́mpɛl Ǹtondôbə, tsogán m̀bəŋ. 19Yə fɛ̌s ziŋ e ngə́lə̄ á məkǎŋ ? Tɔ məfúb mə́ wɔ̂n, elé fáige, ofumbí ai elé ḿbɔ́n mədzab byá ndzí kig wúm bibumá. A tádígi anə́ ánā, mayi kúb ńtōtōmaamaa.